Walter Müller von Kulm
Walter Müller von Kulm (* 31. August 1899 z Basel; † 3. Oktober 1967 z Arlese) isch e Schwizer Komponist, Dirigänt und Muusigpedagoog gsi.

Lääbe und Aarbet

Dr Müller vo Kulm isch z Baasel ufgwaggse und het noch ere Usbildig zum Brimaarleerer e baar Joor lang z Othmarsinge gschafft, bevor er sich erst 1927 für e Bruefsstudium am Konserwatorium Baasel entschlosse und bim Volkmar Andreae, Rudolf Moser, Gustav Güldenstein und Felix Weingartner studiert het. Druf het dr Müller vo Kulm im Ufdraag vom Baasler Kammerorkhester e baar erfolgriichi Komposizioone gschriibe. Vo 1939 bis 1954 het er d Baasler Bach-Choor gläitet. Vo 1947 bis 1964 isch er Diräkter vo dr Muusig-Akademii vo dr Stadt Baasel gsi.

Dr Müller vo Kulm het sich in verschiidene muusikpedagoogische Verbänd angaschiert (z. B. dr Schwizerisch Muusigpedagoogisch Verband (SMPV), dr Nordwestschwizerisch Choordirigänteverband (NWCHV)).

Wärk 
 Kammerkonzert für Violine und Streichorchester (1930)
 Der Erfinder (Opere, 1944)
 Unser Vater (Oratorium, 1945)
 Liedsatz «Herr der Stunden, Herr der Tage» uf e Text vom Hermann Hiltbrunner us em Joor 1945 (Uurufgfüert am 31. Mai 1959 z Züüri)

Schrifte 
 Grundriss der Harmonielehre. Baasel, Amerbach 1948.

Liddratuur

Weblingg 
 
 ItalianOpera.org - Walter Müller von Kulm
 

Dirigänt
Musiker (Basel)
Schwiizer
Basler
Maa